CELEX: 32016R0766
Language: el
Date: 2016-05-13 00:00:00
Title: Κανονισμός (ΕΕ) 2016/766 της Επιτροπής, της 13ης Μαΐου 2016, περί θεσπίσεως προσωρινής απαγόρευσης της αλιείας κοκκινόψαρου στη ζώνη NAFO 3M από σκάφη που φέρουν σημαία κράτους μέλους της Ευρωπαϊκής Ένωσης

18.5.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 127/4
            
         ΚΑΝΟΝΙΣΜΌΣ (ΕΕ) 2016/766 ΤΗΣ ΕΠΙΤΡΟΠΉΣ
   της 13ης Μαΐου 2016
   περί θεσπίσεως προσωρινής απαγόρευσης της αλιείας κοκκινόψαρου στη ζώνη NAFO 3M από σκάφη που φέρουν σημαία κράτους μέλους της Ευρωπαϊκής Ένωσης
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1224/2009 του Συμβουλίου, της 20ής Νοεμβρίου 2009, περί θεσπίσεως κοινοτικού συστήματος ελέγχου της τήρησης των κανόνων της κοινής αλιευτικής πολιτικής (1), και ιδίως το άρθρο 36 παράγραφος 2,
   Εκτιμώντας τα ακόλουθα:
   
               (1)
            
            
               Ο κανονισμός (ΕΕ) 2016/72 του Συμβουλίου (2) καθορίζει ποσοστώσεις για το 2016.
            
         
               (2)
            
            
               Σύμφωνα με τις πληροφορίες που έλαβε η Επιτροπή, τα αλιεύματα του αποθέματος το οποίο αναφέρεται στο παράρτημα του παρόντος κανονισμού, από σκάφη τα οποία φέρουν τη σημαία της Ένωσης ή είναι νηολογημένα στην Ευρωπαϊκή Ένωση, έχουν εξαντλήσει την ενδιάμεση ποσόστωση που έχει κατανεμηθεί για την περίοδο πριν από την 1η Ιουλίου 2016.
            
         
               (3)
            
            
               Ως εκ τούτου, είναι αναγκαία η απαγόρευση των κατευθυνόμενων αλιευτικών δραστηριοτήτων για το εν λόγω απόθεμα έως τις 30 Ιουνίου 2016,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Εξάντληση ποσόστωσης
   Η αλιευτική ποσόστωση που κατανεμήθηκε στα κράτη μέλη, τα οποία αναφέρονται στο παράρτημα του παρόντος κανονισμού, σχετικά με το απόθεμα που αναφέρεται σε αυτό για την περίοδο από την 1η Ιανουαρίου 2016 έως και τις 30 Ιουνίου 2016, θεωρείται ότι έχει εξαντληθεί από την ημερομηνία που καθορίζεται στο εν λόγω παράρτημα.
   Άρθρο 2
   Απαγορεύσεις
   Οι κατευθυνόμενες αλιευτικές δραστηριότητες για το απόθεμα που αναφέρεται στο παράρτημα του παρόντος κανονισμού από σκάφη τα οποία φέρουν τη σημαία ή είναι νηολογημένα στα κράτη μέλη τα οποία αναφέρονται σε αυτό απαγορεύονται από την ημερομηνία που καθορίζεται στο εν λόγω παράρτημα έως και τις 30 Ιουνίου 2016.
   Άρθρο 3
   Έναρξη ισχύος
   Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 13 Μαΐου 2016.
      
         
            Για την Επιτροπή,
         
         
            εξ ονόματος του Προέδρου,
         
         João AGUIAR MACHADO
         
            Γενικός Διευθυντής Θαλάσσιας Πολιτικής και Αλιείας
         
      
   
   
      (1)  ΕΕ L 343 της 22.12.2009, σ. 1.
   
      (2)  Κανονισμός (ΕΕ) 2016/72 του Συμβουλίου, της 22ας Ιανουαρίου 2016, σχετικά με τον καθορισμό, για το 2016, για ορισμένα αποθέματα ιχθύων και ομάδες αποθεμάτων ιχθύων, των αλιευτικών δυνατοτήτων στα ενωσιακά ύδατα, και για τα ενωσιακά αλιευτικά σκάφη, σε ορισμένα μη ενωσιακά ύδατα, καθώς και για την τροποποίηση του κανονισμού (ΕΕ) αριθ. 2015/104 (ΕΕ L 22 της 28.1.2016, σ. 1).
   
      ΠΑΡΑΡΤΗΜΑ
      
                  Αριθ.
               
               
                  01/TQ72
               
            
                  Κράτος μέλος
               
               
                  Ευρωπαϊκή Ένωση (Όλα τα κράτη μέλη)
               
            
                  Απόθεμα
               
               
                  RED/N3M
               
            
                  Είδος
               
               
                  Κοκκινόψαρο (Sebastes spp)
               
            
                  Ζώνη
               
               
                  Ζώνη NAFO 3M
               
            
                  Ημερομηνία απαγόρευσης
               
               
                  Από 23.2.2016 έως 30.6.2016